钦定古今图书集成/明伦汇编/闺媛典/第160卷 > 黄颙妻雷氏〈媳陈氏附〉
## 钦定古今图书集成/明伦汇编/闺媛典/第160卷 > 黄颙妻雷氏〈媳陈氏附〉

按《衡州府志》：“雷氏，桂阳州人。年十七，适黄颙，逾年生
子廷秀，甫七龄，夫亡。雷年二十四，家贫苦节，以纺绩
自给。秀长，娶陈氏，生孙而秀又没。雷抱孙泣语陈曰：
‘吾与若共育此雏，以续黄氏祀，能乎’？陈呜咽请如命。
雷年八十二，陈年六十，姑媳不离跬步。州守表其门。”